Agra Jaipur Highway Accident one Killed 12 injured
पुलिस ने शव को पोस्टमार्टम तथा घायलों को उपचार के लिए एसएन मेडिकल कॉलेज भेज दिया है। वहीं घटना से परिवार में कोहराम मच गया है।
Published: 16 Mar 2020, 12:18 PM IST
आगरा। आगरा जयपुर हाईवे पर कस्बा मिढ़ाकुर के पास स्थित पंचवटी ढाबे के पास रविवार रात को श्रृद्धालुओं से भरे टैम्पो में एक कार ने टक्कर मार दी। हादसे में टैम्पो में सवार एक वृद्ध की मौके पर ही मौत हो गई। जबकि 12 लोग घायल हो गए। दुघर्टनास्थल पर मलपुरा पुलिस पहुंच गई। पुलिस ने शव को पोस्टमार्टम तथा घायलों को उपचार के लिए एसएन मेडिकल कॉलेज भेज दिया है। वहीं घटना से परिवार में कोहराम मच गया है।
थाना शाहगंज के दौरेठा नंबर 2 निवासी ताराचंद 70 वर्ष पुत्र विश्वनारायण सिंह अपने परिवार के साथ टैम्पो (छोटा हाथी) नंबर यूपी 83 बीटी 9556 से कैला देवी के दर्शन के लिए करौली गए थे। टैम्पो में कुल 13 लोग सवार थे। रविवार रात को वह दर्शन करके घर लौट रहे थे। तभी रास्ते में मिढाकुर के पास स्थित पंचवटी ढाबे के पास आगरा की ओर से आ रही एक्सयूवी कार नबंर आर जे 05 सी वी 6445 ने टैम्पो में टक्कर मार दी।
एक की मौत, एक दर्जन घायल
हादसे के बाद मौके पर चीख पुकार मच गई। दर्दनाक हादसे में टैम्पो में सवार ताराचंद की मौके पर ही मौत हो गई। जबकि अन्य 12 लोग गंभीर रूप से जख्मी हो गए। दुघर्टनास्थल पर राहगीरों की भीड़ लग गई। उन्होंने इसकी सूचना पुलिस कंट्रोल रूम पर दी। सूचना मिलते ही मौके पर मलपुरा पुलिस पहुंच गई।
थानाध्यक्ष मलपुरा अनुराग शर्मा ने बताया है कि पुलिस ने मृतक के शव को पोस्टमार्टम के लिए भेजा है। वहीं घायलों को उपचार के लिए एसएन अस्पताल लिए भेजा है। घटना से श्रृद्धालुओं के परिवार में कोहराम मच गया है।
accident agra news agra police injured Jaipur News killed
accident agra news agra police injured Jaipur News killed malpura midhakur road accident
Coronavirus रोकथाम में रोड़ा बने तो इस सेक्शन के तहत होगी FIR, 123 साल पुराना है एक्ट
आगरा के सभी सिनेमाघर-मल्टीप्लेक्स, क्लब और स्कूल-कॉलेज, कोचिंग सेंटर्स बंद, बाजार में सन्नाटा